text: Masseslagsmål på åben gade
  13 april 2018 kl. 16.05
  Politiet efterlyser vidner til et større slagsmål midt i Esbjerg  fredag eftermiddag.
  
  Fredag eftermiddag tørnede to grupper sammen i et gruppeslagsmål på Jagtvej i Esbjerg. Nu efterlyser politiet vidner, der har set slagsmålet mellem de otte mænd. 
  Ifølge Syd- og Sønderjyllands Politi kørte en grå Ford Mondeo op på siden af en anden bil, da den holdte for rødt i et kryds omkring klokken 15.30. Herefter steg ukendte mænd ud af den grå Ford og forsøgte at hive fører og passagerer ud af den anden bil.
  Da politiet nærmede sig, flygtede mændene i den grå Ford fra stedet i bilen.
  Der har gennem længere været en konflikt mellem to grupperinger i Esbjerg, der har givet udslag i en række episoder på åben gade.
  - Lørdag morgen er vi ikke kommet nærmere de involverede i fredagens slagsmå, siger vagtchef Erik Lindholdt, Syd- og Sønderjyllands Politi, til TV SYD.
  Politiet kan kontaktes på 114.
  
  Kl. 1538 modtog vi flere anmeldelser om slagsmål ml 2 grupperinger i krydset Jagtvej/Spangsbjerg Kirkevej i Esbjerg. Var du vidne til episoden og evt. har fotos af gerningsmændene, som flygtede derfra i en grå Ford Mondeo, så ring 114. Vagtchefen. #politidk
  
  